***Ladies of the Chorus*** er en amerikansk filmmusikal fra 1948, regissert av Phil Karlson og produsert av Columbia Pictures. I hovedrollene spiller Adele Jergens, Marilyn Monroe, i sin første hovedrolle, og Rand Brooks. Filmen handler om en burleskartist som innleder et forhold til en velstående mann. Hennes mor, som også er burleskartist, er imidlertid bekymret for om familien hans kommer til å akseptere yrket deres. Manus er skrevet av Joseph Carole og Harry Sauber.

Handling
--------

Peggy Martin (Marilyn Monroe) og moren May (Adele Jergens) arbeider som burleskartister. Peggy får en hemmelig beundrer som sender henne blomster etter hver forestilling. Etter en stund møter hun denne mannen og blir forelsket. Moren er bekymret for hvordan det vil gå, siden hun selv ble forlatt av Peggys far da hans familie ikke kunne akseptere hennes yrke. Peggy og moren blir likevel med hjem til hennes kjæreste, Randy Carroll (Rand Brooks), for å bli introdusert for hans velstående familie. Han lover å fortelle sin mor hva Peggy jobber som, men ønsker at moren skal bli kjent med henne først. 

Da nyheten slippes av en gjest i et selskap hos familien Carroll tror både Peggy og moren at de skal bli fordømt. Overraskelsen er derfor stor da fru Carroll (Nana Bryant) avslører ovenfor de andre gjestene i selskapet at også hun har jobbet som burleskartist i sine yngre dager. Dette viser seg å være løgn, men hun gjorde det for at de andre gjestene skulle akseptere Peggy og moren. Nå er det ingenting som står i veien for at Peggy og Randy kan gifte seg. May innser også endelig at hun elsker sin gode venn gjennom mange år, Bill Mackay (Eddie Garr).

Medvirkende
-----------

* Adele Jergens som Mae Martin
* Marilyn Monroe som Peggy Martin
* Rand Brooks som Randy Carroll
* Nana Bryant som fru Adele Carroll
* Eddie Garr som Bill Mackay, alias onkel Billy
* Steven Geray som Salisbury, familien Carrolls butler

Musikk
------

Filmen var den første som Marilyn Monroe sang i. Sangstemmen til Adele Jergens ble dubbet av Virginia Rees.

* «The Ladies of the Chorus» fremført av Marilyn Monroe, Adele Jergens (dubbet av Virginia Rees) og koret
* «Every Baby Needs a Da Da Daddy» fremført av Marilyn Monroe
* «Anyone Can Tell I Love You» fremført av Marilyn Monroe
* «I'm So Crazy for You» fremført av Adele Jergens (dubbet av Virginia Rees)
* «You're Never Too Old» fremført av Nana Bryant

Mottakelse
----------

*Los Angeles Mirror* mente at de pene jentene og noen gode sanger gjorde filmen underholdende. Det ble også påpekt at historien ikke var ny, men at skuespillerprestasjonene løftet filmen over middelmådig. *Variety* og *Motion Picture Herald* trakk frem Monroe som ett av filmens lyspunkt.

Referanser
----------

1. 1 2  Buskin, Richard (2001). *Blonde Heat: The Sizzling Screen Career of Marilyn Monroe* **(engelsk)**. Billboard Books. s. 30. ISBN 978-0823084142.
2. ↑  «*LADIES OF THE CHORUS* (U)» **(engelsk)**. British Board of Film Classification. 5. august 1992. Arkivert fra originalen 13. januar 2017.
3. ↑  Hagen, Ray; Wagner, Laura (2004). *Killer Tomatoes: Fifteen Tough Film Dames* **(engelsk)**. McFarland. s. 95. ISBN 978-0786480739.
4. 1 2  Riese, Randall; Hitchens, Neal (1988). *The Unabridged Marilyn: Her Life from A to Z* **(engelsk)**. Congdon & Weed, Inc. s. 434. ISBN 978-0517650752.

Eksterne lenker
---------------

* (en) *Ladies of the Chorus* på Internet Movie Database Rediger på Wikidata

* (da) *Ladies of the Chorus* i Danmark Nationale Filminstitut Rediger på Wikidata

* (en) *Ladies of the Chorus* på AllMovie Rediger på Wikidata

* (fr) *Ladies of the Chorus* på Allociné Rediger på Wikidata

* (nl) *Ladies of the Chorus* på MovieMeter Rediger på Wikidata

* (en) *Ladies of the Chorus* på Turner Classic Movies Rediger på Wikidata

* (en) *Ladies of the Chorus* på American Film Institute Rediger på Wikidata

* (en) *Ladies of the Chorus* på Rotten Tomatoes Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica
 |